Mykolas Gvidonas Liutkevičius

Mykolas Gvidonas Liutkevičius (g. 1935 m. lapkričio 22 d. Aleksandravoje, Musninkų valsčius) – Lietuvos agronomas selekcininkas, biomedicinos mokslų daktaras.

Biografija 
1962 m. baigė Lietuvos žemės ūkio akademiją. 1969 m. žemės ūkio mokslų kandidatas. Stažavo 1993 m. Didžiojoje Britanijoje, 1995 m. Danijoje.

1962–2001 m. dirbo Žemdirbystės institute.

Mokslinė veikla 
Mokslinių tyrimų sritis – kviečių ir miežių selekcija. Su kitais sukūrė žieminių kviečių veislių „Širvinta 1“, „Ada“, „Lina“ ir kt. bei vasarinių miežių veislių „Auksiniai 3“, „Aidas“, „Ūla“ ir kt. Paskelbė apie 30 mokslinių straipsnių.

Bibliografija 
 Lauko augalų selekcija, monografija, su kitais, 1992 m.
 Augalų selekcija, monografija, su kitais, 1998 m.

Šaltiniai 

Lietuvos agronomai
Lietuvos selekcininkai